

CRNA GORA

**O P Š T I N A N I K Š I Ć**

PREDSJEDNIK

Broj: 02-031-603

Nikšić, 04.03.2024. godine

**JAVNI KONKURS ZA FINANSIRANJE PROJEKATA NEVLADINIH ORGANIZACIJA ZA 2024. GODINU**

Na osnovu člana 4 stav 1 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br. 53/19), predsjednik Opštine Nikšić   r a s p i s u j e,

**JAVNI KONKURS**

ZA FINANSIRANJE PROJEKATA NEVLADINIH ORGANIZACIJA

ZA 2024. GODINU

1. Predmet Konkursa je raspodjela sredstava iz Budžeta opštine Nikšić opredijeljenih za finansiranje projekata nevladinih organizacija.

Shodno članu 8 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br. 53/19), Komisija je kao prioritetne oblasti za 2024. godinu definisala sledeće oblasti:

1. **Prostorno – plansko uređenje grada;**
2. **Turizam i**
3. **Kultura.**
4. Pravo učešća na Konkursu imaju nevladine organizacije koje su registrovane u Crnoj Gori, sa sjedištem u Nikšiću, najmanje godinu dana prije dana raspisivanja Konkursa.
5. Sredstva iz Budžeta se dodjeljuju nevladinim organizacijama sa sjedištem u opštini Nikšić za finansiranje projekata koji se u potpunosti realizuju na teritoriji opštine Nikšić, a koji su u skladu sa strateškim dokumentima, programima i planovima Opštine Nikšić.
6. Nevladine organizacije čiji su članovi ujedno i članovi Komisije za raspodjelu sredstava za finansiranje projekata nevladinih organizacija nemaju pravo učešća na Konkursu.
7. Sredstva za finansiranje projekata nevladinoj organizaciji, dodjeljuju se u procentu koji ne može biti manji  od 80% budžeta predviđenog za realizaciju projekta.

Maksimalan iznos dodijeljenih sredstava za jednu nevladinu organizaciju koja kandiduje projekat ne može biti veći od 20% iznosa ukupno predviđenih sredstava u Budžetu opštine Nikšić za sufinansiranje projekata nevladinih organizacija.

1. Iznos sredstava opredijeljenih Budžetom opštine Nikšić za 2024. godinu za finansiranje projekata nevladinih organizacija  je **50.000,00 eura**.
2. **Nevladina organizacija podnosi prijavu na Konkurs.**

Popunjenu prijavu, predlog projekta i potpisanu i ovjerenu propratnu dokumentaciju neophodno je dostaviti u jednom primjerku u štampanoj verziji, a predlog projekta (u wordu) dostaviti i na e-mail **predsjednik@niksic.me**.

Prijava, predlog projekta i propratna dokumentacija podnose se u zapečaćenoj koverti sa naznakom „Zahtjev za finansiranje projekata nevladinih organizacija po Konkursu“ i adresira na Komisiju za raspodjelu sredstava za finansiranje projekata nevladinih organizacija i predaje se Opštini Nikšić – Građanskom birou radnim danima do 15 časova, ili poštom na adresu: Opština Nikšić, Njegoševa broj 18.

**Uz prijavu se prilaže:**

* rješenje o upisu u registar nevladinih organizacija;
* kratak opis organizacije sa podacima o prethodno realizovanim projektima;
* predlog projekta kojim organizacija konkuriše za dodjelu sredstava;
* preporuke eksperata o kvalitetu projekta (ukoliko ih posjeduje);
* izjavu ovlašćenog lica da za sredstva koja potražuje od Komisije nije konkurisala kod drugih donatora; i
* uvjerenje nadležnog organa državne uprave da nevladina organizacija nema neizmirenih obaveza po osnovu poreza i doprinosa zaključno sa mjesecom koji prethodi mjesecu u kojem je konkurs objavljen.

Nevladine organizacije kojima su dodijeljena sredstva po javnom konkursu za prethodnu godinu, prilažu i izvještaj o realizaciji projekta, sa detaljnim opisom faza realizacije i detaljnim obrazloženjem eventualnih odstupanja, uključujući i finansijski izvještaj čija je sadržina propisana zakonom (bankovni izvodi, ugovori i fakture).**Ukoliko nevladina organizacija ne dostavi izvještaje, ne može učestvovati u raspodjeli sredstava za godinu u kojoj se sredstva dodjeljuju.**

**Predlog projekta treba da sadrži elemente po propisanom obrascu:**

* naziv projekta;
* vrijeme i mjesto realizacije projekta **(sve aktivnosti projekta moraju biti završene najkasnije do 15. novembra 2024. godine i realizovane na teritoriji opštine Nikšić)**
* naziv organizacije sa bližim podacima (adresa, telefon i e-mail);
* oblast na koju se odnosi projekat sa konkretnim opisom šta se rješava realizacijom projekta, kao i usklađenost istog sa Strateškim dokumentima, programima i planovima Opštine Nikšić;
* kratkoročne i dugoročne ciljeve projekta;
* detaljan opis projekta, po segmentima sa opisanim projektnim aktivnostima i dinamikom  realizacije projekta, kao i potrebnom propratnom dokumentacijom (agende eventualnih planiranih aktivnosti – radionica i seminara, skice, planovi, crteži, fotografije, kompjuterske simulacije i sl.);
* način praćenja realizacije projekta;
* realno opisanu održivost projekta;
* biografiju odgovornih lica za realizaciju projekta i kontakt podatke (ime, prezime, adresa, broj telefona, e-mail);
* budžet projekta; i
* broj žiro računa.

1. Nevladina organizacija može konkurisati za dio nedostajućih sredstava za realizaciju aktivnosti iz projekta i dužna je da to naznači.
2. Nevladina organizacija može konkurisati samo sa jednim projektom u godini za koju se sredstva opredjeljuju.
3. Komisija određuje **07.03.2024.** godine kao **„Dan otvorenih vrata“,** na kojem će informisati nevladine organizacije o svim pitanjima od značaja za učešće na Konkursu, a koji će se održati u zgradi Skupštine opštine, sala br. I, sa početkom **u 9,00 časova**.
4. Bliže informacije o svim pitanjima od značaja za učešće na Konkursu, mogu se dobiti u Službi za saradnju, poslove predsjednika i informisanje putem telefona 040/214-239 ili na e- mail: komisijanvo@niksic.me.
5. Prijave na Konkurs vrše se putem obrasca za prijavu predloga projekta koji je objavljen na web – sajtu Opštine Nikšić www.niksic.me.
6. Predlog projekta dostavlja se na propisanom obrascu koji je objavljen na web-sajtu opštine Nikšić.
7. Ukoliko je nevladina organizacija dostavila nepotpunu ili nerazumljivu dokumentaciju Komisija će odmah, a najkasnije u roku od tri dana od dana otvaranja koverti, obavijestiti nevladinu organizaciju o utvrđenim nedostacima uz upozorenje na posljedice neotklanjanja nedostataka. Rok za otklanjanje nedostataka je pet dana od dana dostavljanja obavještenja. Ako nevladina organizacija ne otkloni nedostatke u navedenom roku, Komisija će odbiti predlog projekta.
8. Priložena dokumentacija se ne vraća.
9. **Konkurs je otvoren 30 dana od dana objavljivanja, zaključno sa 02. aprilom 2024. godine.**
10. Komisija će donijeti Odluku o raspodjeli sredstava u roku od 30 dana od dana isteka roka Konkursa, koja će biti javno objavljena.

Predsjednik

Marko Kovačević, s.r.